text: इस ज़िले का अधिकांश भूभाग पहाड़ी है इसके साथ ही कहीं कहीं नदियों के तट पर जलोढ़ मृदा पायी जाती है जो कृषि कार्य के लिये उपयोग होती है। सेरछिप ज़िला कलादान नदी तथा तुइकुम नदी के मध्य बसा है। तुइकुम नदी से ज़िले को पेय जल प्राप्त होता है तथा कालादान सेरछिप के "चावल के कटोरा" कहे जाने वाले ज़ोलपुई को सिंचाई का जल उपलब्ध कराती है। मिज़ोरम का सबसे ऊँचा वनतॉंग जलप्रपात ज़िले से पाँच किमी दूर थेनज़ोल में लाऊ नदी पर स्थित है।